b'\n_START_ARTICLE_\nKarnead\n_START_PARAGRAPH_\nKarnead iz Kirene (214. - 129. pr. Kr.), gr\xc4\x8dki filozof i skeptik._NEWLINE_Akademija (filozofska \xc5\xa1kola koju je utemeljio Platon) i pod njegovim je vodstvom zadr\xc5\xbeala pravac skepticizma, koji joj je bio zadao Arkesilaj iz Pitane (315.-240. pr. Kr.)._NEWLINE_Karnead zastupa stav probabilizma, kako u odnosu na spoznaju, tako i u odnosu na djelovanje, dr\xc5\xbee\xc4\x87i da se u mi\xc5\xa1ljenju i \xc5\xbeivotu mogu donositi odluke, ve\xc4\x87 prema tome \xc5\xa1to se \xc4\x8dini vjerojatnijim, dakle uvjerljivijim, vjerodostojnijim i pouzdanijim. U etici je pragmatist. Mnogo je pisao protiv stoika, naro\xc4\x8dito protiv njihova predo\xc4\x8divanja bogova i logike dokazivanja postojanja bogova.'